《浣溪沙》
宋代·刘一止

曾向蓬莱得姓名。坐中省识是飞琼。琵琶翻作步虚声。

一自当时收拨后，世间弦索不堪听。梦回凄断月胧明。

作者简介：刘一止（1078～1160）字行简，号太简居士，湖州归安（今浙江湖州）人。宣和三年进士，累官中书舍人、给事中，以敷文阁直学士致仕。为文敏捷，博学多才，其诗为吕本中、陈与义所叹赏。有《苕溪集》。